INET จะตั้งบริษัทร่วมทุน ให้บริการโครงสร้างพื้นฐานด้านเทคโนโลยีฯ
INET จะตั้งบริษัทร่วมทุน “ไอเน็ต แมนเนจด์ เซอร์วิสเซส” ทุนจดทะเบียน 20 ลบ. โดยถือหุ้น 50% เพื่อดำเนินธุรกิจให้บริการโครงสร้างพื้นฐานด้านเทคโนโลยีฯ 
22 ธ.ค. 2558

บริษัท อินเทอร์เน็ตประเทศไทย จำกัด (มหาชน) หรือ INET ระบุว่า ที่ประชุมคณะกรรมการบริษัทเมื่อวานนี้ (21 ธ.ค.58) อนุมัติจัดตั้งบริษัทร่วมทุนภายใต้ชื่อบริษัท ไอเน็ต แมนเนจด์ เซอร์วิสเซส จำกัด เพื่อให้บริการโครงสร้างพื้นฐานด้านเทคโนโลยีสารสนเทศ และการบริหารจัดการระบบที่เป็นภารกิจสำคัญของธุรกิจแบบครบวงจร โดยมีทุนจดทะเบียน 20 ล้านบาท ซึ่งบริษัทจะถือหุ้น 50% ร่วมกับบริษัท ที.เอ็น.เอฟไอ-โซลูชั่น จำกัด ถือหุ้น 50%